
Ehitusloa andmine (Lahe tn 124) 
1. ASJAOLUD JA MENETLUSE KÄIK
22.09.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 9335/1-16) Lahe tn 124 kinnistule aiamaja ja majandushoone püstitamiseks ning ehitusteatised ehitiste (saun, majandushoone) püstitamiseks koos ehitusprojektiga (töö nr 2/2015). 12.05.2016.a ehitusprojekt on kooskõlastatud Ida Päästekeskusega ja 20.10.2016.a Arhitektuuri- ja planeerimise osakonna poolt (Ehitisregistri keskkonnas 78342). 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud ja kooskõlastanud Arhitektuuri- ja Planeerimise osakond. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Lahe tn 124 kinnistule aiamaja, majandushoone ja sauna (püstitamiseks vastavalt ehitusprojektile nr 2/2015.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

